**OBRAZLOŽENJE UZ I. IZMJENU I DOPUNU PRORAČUNA OPĆINE UNEŠIĆ ZA 2021. GODINU**

**1. UVOD**

Temeljem članka 7. stavak 3. Zakona o proračunu (NN 87/08, 136/12 i 15/15), uravnoteženje proračuna provodi se tijekom proračunske godine izmjenama i dopunama proračuna, prema postupku za donošenje proračuna. Prijedlog I. Izmjena i dopuna proračuna Općine Unešić za 2021. godinu izrađen je na temelju Zakona o proračunu (NN 87/08, 136/12 i 15/15) i Uputa za izradu proračuna jedinica lokalne i područne (regionalne) samouprave za razdoblje 2021. – 2023. godine, koje je donijelo Ministarstvo financija.

**2. OBRAZLOŽENJE I. IZMJENA PLANIRANIH PRIHODA/PRIMITAKA, RASHODA/IZDATAKA PRORAČUNA OPĆINE UNEŠIĆ ZA 2021. GODINU**

Proračun Općine Unešić za 2021. godinu donesen je 23. prosinca 2020. Godine „Službeno glasilo Općine Unešić“, broj: 1/21).

Osnovno polazište za izradu Prijedloga I. Izmjena i dopuna proračuna Općine Unešić za 2021. godinu su ostvareni prihodi i primici te rashodi i izdaci do kraja listopada 2021. godine i procjena ostvarenja istih do kraja 2021. godine.

Najznačajniji prihodi proračuna su: prihodi od poreza, prihodi od imovine, prihodi iz inozemstva i od subjekata unutar općeg proračuna, prihodi od upravnih i administrativnih pristojbi prihodi od prodaje proizvoda, robe i usluga, kazne i upravne pristojbe, prihodi od prodaje neproizvedene dugotrajne imovine.

**2.1. PRIHODI I PRIMICI PRORAČUNA**

Ukupni prihodi i primici proračuna Općine Unešić za 2021. godinu planirani su Proračunom u iznosu od 9.795.600,00 kn, a I. Izmjenama Proračuna za 2021. godinu planirani su u iznosu od 7.907.310,00 kn, smanjenje 19,28% . Proračunom za 2021. godinu planiran je višak prihoda u iznosu od 1.000.000,00 kn, a I. Izmjenama planiran je višak prihoda 763.719,35 kn, smanjenje 23,63% za pokriće manjka prihoda iz prethodnih godina.

Ukupni rashodi i izdaci proračuna Općine Unešić za 2021. godinu planirani su Proračunom za 2021. godinu u iznosu od 8.795.600,00 kn, a I. Izmjenama Proračuna planirani su 7.143.590,65 kn, smanjenje za 18,78%.

**2.1.1. PRIHODI POSLOVANJA**

Ukupni prihodi poslovanja u 2021. godini planirani su Proračunom za 2021. godinu u iznosu od 9.795.600,00 kn, a I. Izmjenama Proračuna za 2021. godinu planirani su u iznosu od 7.905.110,00 kn što predstavlja smanjenje od 19,30%. Prihodi od prodaje nefinancijske imovine Proračunom za 2021. godinu nisu planirani, a I. Izmjenama planirani su u iznosu od 2.200,00 kn, povećanje 100,00%.

Prihodi od poreza planiraju se u iznosu od 1.029.582,44 kn što predstavlja smanjenje za 71,59%. Razlog smanjenja prihoda od poreza odnosi se na planiranje sredstava fiskalnog izravnanja koja su planirana na skupini računa 61 – Prihodi od poreza, a uputama Ministarstva financija da se ta sredstva od početka 2021. godine vode na skupini računa 63 – Pomoći iz inoz. i od subjekata unutar općeg proračuna.

Skupina računa – 633 - Pomoći iz inozemstva i od subjekata unutar općeg proračuna planiraju se 4.677.427,56 kn što predstavlja povećanje za 24,90 % u odnosu na Proračun za 2021. godinu.

Od navedenog iznosa najznačajniji iznos se odnosi na tekuće pomoći iz državnog proračuna – sredstva fiskalnog izravnanja u iznosu od 2.004.008,00 kn, tekuća pomoć iz županijskog proračuna u iznosu od 40.000,00 kn za troškove ogrijeva, te tekuća pomoć iz županijskog proračuna za Dom Čvrljevo u iznosu od 5.000,00 kn.

Također se planiraju Kapitalne pomoći iz državnog proračuna i to:

- 171.240,00 kn - Min. grad. i prost. uređ., 150.000,00 kn, 150.000,00 kn MRRFEU za izgradnju nerazvrstanih cesta.

- 176.668,50 kn – Fond za zaštitu okoliša za Mobilno reciklažno dvorište, 304.750,00 kn za nabavku kontejnera i kanti.

Skupina računa 634 – Pomoći od izvanproračunskih korisnika – Planiraju se sredstva od HZZ-a u iznosu od 101.700,00 kn, Javni rad I – 2 djelatnika, sufinanciranje 50% + 50%, te javni rad II – 2 djelatnika, financiranje 100%.

Skupina računa 638 – Pomoći temeljem prijenosa EU sredstava planiraju se tekuće pomoći u uznosu od 726.360,00 kn – Program Zaželi II. Također se paniraju sredstva kapitalne pomoći za:

- Izgradnja ceste Unešić – Vinovo – predfinanciranje u iznosu od 702.701,06 kn.

- Izgradnja i opremanje Doma kulture u Unešiću iz Programa ruralnog razvoja RH iz Mjere 7, Operacije 7.4.1. Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu, planirano185.000,00 kn. Investicija u tijeku.

- Dogradnja Vatrogasnog doma projektna dokumentacija u iznosu od 110.000,00 kn.

**2.2 .RASHODI POSLOVANJA**

Rashodi poslovanja u I. Izmjenama i dopunama proračuna Općine Unešić za 2021. godinu planirani su u iznosu od 4.750.215,65 kuna odnosno 22,54% više od rashoda planiranih Proračunom za 2021. godinu.

|  |  |  |  |
| --- | --- | --- | --- |
| **Stavka** | **Proračun 2021. godinu** | **I. Izmjene i dopune za 2021. godinu** | **Promjena %** |
| **1** | **2** | **3** | **4 = 3/2** |
| |  | | --- | | **UKUPNO RASHODI POSLOVANJA** | | **3.876.600,00** | **4.750.215,65** | **22,54** |
| Rashodi za zaposlene | 516.500,00 | 1.221.259,97 | 136,45 |
| Materijalni rashodi | 2.057.100,00 | 2.228.955,68 | 8,35 |
| Financijski rashodi | 40.000,00 | 35.000,00 | -12,50 |
|  |  |  |  |
| Naknade građanima i kućanstvima | 672.000,00 | 664.000,00 | -1,19 |
| Ostali rashodi | 591.000,00 | 601.000,00 | 1,69 |

Naknade građanima i kućanstvima umanjuju se i planiraju u iznosu 601.000,00 kn, a odnose se na smanjenje sredstava za , sufinanciranje đačke karte i đačke linije Autotransport Šibenik iz razloga što zbog trenutnih uvjeta pandemije su bili u prekidu određeni broj mjeseci.

|  |  |  |  |
| --- | --- | --- | --- |
| **Stavka** | **Proračun za 2021. godinu** | **I. Izmjene i dopune za 2021. godinu** | **Promjena %** |
| **1** | **2** | **3** | **4 = 3/2** |
| |  |  | | --- | --- | |  | **Rashodi za nabavu nefinancijske imovine - UKUPNO** | | **4.919.000,00** | **2.393.375,00** | **-51,34** |
| Rashodi za nabavu proizvedene dugotrajne imovine | 4.919.000,00 | 2.393.375,00 | -51,34 |

Rashodi za nabavu proizvedene dugotrajne imovine umanjuju se za 51,34 %. Veće odstupanje je kod slijedećeg:

- Investicija nabavke službenog vozila smanjenje 100% zbog nedostatka financijskih sredstava.

- PUR Općine Unešić smanjenje 100%, prestala obveza izrade PUR-a.

- Projektna dokumentacija mrtvačnica Unešić smanjenje 100% zbog nedostatka financijskih sredstava.

- Projektna dokumentacija mrtvačnica Mirlović Zagora smanjenje 100% zbog nedostatka financijskih sredstava.

- Rekonstrukcija traktorskih putova u šumsku cestu UGJ drž. Šuma Moseć – Srnobor smanjenje 100% - EU projekt za koji nemamo odgovor dali je fazi odobrenja.

- Staza Zmajevac – Orlovac – EU projekt za koji nemamo odgovor dali je u fazi odobrenja.

- Mobilno reciklažno dvorište povećanje za 200.087,50 kn - 100%.

- Nabavka komunalne opreme povećanje za 331.250,00 kn – 662,50%, te novi plan iznosi 381.250,00 kn.

**PROGRAMSKA KLASIFIKACIJA**

U programskoj klasifikaciji I. Izmjena i dopuna proračuna za 2021. godinu došlo je do korekcija po ekonomskoj klasifikaciji i izvorima financiranja.

**Računovodstveni referent:**

**Vinka Paić**